Zodwa Wabantu: Abantu Abanengi Bayangithanda, Kulabanye Njalo Abangizondayo
'Abantu abanengi bayamthanda uZodwa Wabantu njalo abanye bayamzonda uZodwa Wabantu'
WASHINGTON — Liyamazi uZodwa Wabantu? UZodwa Wabantu ngumlingisi wakwele South Africa ozihambela nje engagqokanga waphelela. Kathandi ukugqoka isembatho sangasese. Okwamanje ukwele Melika lapho azekwenza akujayeleyo endaweni zokuzilibazisa ezama night clubs. Uthi, “Bengisesaba ukuthi kabasoze bangivumele ukubuya lapha. Kodwa-ke sengikhona. Ngizekwenzela abantu abakufunayo.” Uphinde wathi “abantu abanengi bayamthanda uZodwa Wabantu njalo abanye bayamzonda uZodwa Wabantu.” UZodwa Wabantu wazalelwe eSoweto kwele South Africa wasebenza endaweni ezitshiyeneyo engakaqalisi umsebenzi wakhe wokutshengisa uzulu umzimba wakhe. “Ngiyawuthanda umzimba wami. Ngiyathokoza ukuthi ngiseMelika lapho abantu abazakudla imali yabo bengibukele.”